Proseso han Bologna

An Proseso ha Bolognausa nga sagunson nga pagkirigta ngan ginkasarabutan han mga mistro han mga nasod Europeo basi makasigurado an pagtanding-tanding han mga istandarte ngan kalidad han mga kwalipikasyon para han hiruhitaas-nga-edukasyon. Ini nga proseso naghimo han Sakop para han Hiruhitaas nga Edukasyon han Europa ha ilarom han Lisbon Recognition Convention. Gin-ngaran ini tungod han Unibersidad han Bologna kun diin an Pag-asoy ha Bologna in ginpirmahan han mga ministro han pagtutdo tikang ha 29 ka mga nasod han Europa han nalabay nga tuig 1999. Ini nga proseso kinmarawat han iba pa nga mga nasod ha sulod han European Cultural Convention han Konseho han Europa, ngan pipira nga pagkirigta han mga kagamhanan an nahitabo ha Prague (2001), Berlin (2003), Bergen (2005), London (2007) ngan Leuven (2009).

Ugsa ginpirmahan an Pag-asoy ha Bologna, an Magna Charta Universitatum in ginsalawad ha pagkirigta han mga rector han unibersidad ha pagsaurog han ika-900 anibersaryo han Unibersidad han Bologna (ngan mga unibersidad ha Europa) hadton 1988. Usa ka tuig san-o an deklarasyon, an mga ministro han pagtutdo nga hira Claude Allegre (France), Jürgen Rüttgers (Germany), Luigi Berlinguer (Italy) ngan Baroness Blackstone (UK) nagpirma han Pag-asoy ha Sorbonne ha Paris hadin 1998, nga nagsasaad ha ira mga kalugaringon nga "pagkakaarasyahon an arkitektura han sistema panhiruhitaas nga Edukasyon han Europa". May-ada 50 nga api an Proseso han Bologna.

Mga nagpirma 
Nag-pirma han Bologna Accord, mga api han European Higher Education Area:

 1999: Austria, Belgium (Flemish ngan French Communities bulag la), Bulgaria, an Czech Republic, Denmark, Estonia, Finland, France, Germany, Greece, Hungary, Iceland, Ireland, Italy, Latvia, Lithuania, Luxembourg, Malta, Netherlands, Norway, Poland, Portugal, Romania, Slovakia, Slovenia, Spain, Sweden, Switzerland, United Kingdom.
 2001: Croatia, Cyprus, Liechtenstein, Turkey, European Commission
 2003: Albania, Andorra, Bosnia and Herzegovina, Former Yugoslav Republic of Macedonia, Russia, Serbia, Vatican City
 2005: Armenia, Azerbaijan, Georgia, Moldova ngan Ukraine
 Mayo 2007: Montenegro
 2010: Kazakhstan
 Mayo 2015: Belarus

Ngatanan nga membro-estado han EU in nagbubulig han proseso, lakip an European Commission nga nagpirma liwat. An Monaco ngan San Marino la an mga bulig han Konseho han Europa nga waray kinmarawat ha proseso.

An ESU, EUA, EURASHE, EI, ENQA, UNICE, an Konseho han Europa ngan UNESCO in bahin han kanan proseso pagsunod. An iba nga grupo ha hinin nga lebel amo lakip an ENIC, NARIC ngan EURODOC.